Hirman, Karel, minister hospodárstva SR (2022-10-20):
V mene pani podpredsedníčky ďakujem za otázku a keďže sa dosť dotýka aj mojej oblasti, tak rád ju zodpoviem. Takže, vážený pán poslanec, áno, program Slovensko 
´21 – ´27 počíta s podporou geotermálnej energie aj s podporou obnoviteľných zdrojov energie pre výrobu tepla z centrálnych teda zdrojov tepla. Investície všeobecne do oblasti podpory energie z obnoviteľných zdrojov budú financované z Európskeho fondu regionálneho rozvoja v rámci špecifického cieľa 2.2. Priority 1 energetická efektívnosť a dekarbonizácia Cieľa politiky 2 zelenšia nízkouhlíková Európa vo výške 398 209 999 eur, teda bezmála 400 miliónov eur. Sprostredkovateľským orgánom pre Prioritu 1 bola uznesením vlády Slovenskej republiky č. 641 z 3. novembra 2021 k návrhu na určenie subjektov, ktoré budú vykonávať úlohy sprostredkovávateľských orgánov pre program Slovensko, určená Slovenská inovačná energetická agentúra, ktorá spadá teda pod ministerstvo hospodárstva. Špecifický cieľ 2.2. bude napĺňaný prostredníctvom štyroch opatrení s nasledujúcou alokáciou z Európskeho fondu regionálneho rozvoja. Prvá, 2.2.1. Podporu a využívania obnoviteľných zdrojov energie v podnikoch na báze aktívnych odberateľov elektriny, samospotrebiteľov energie z OZE a komunít vyrábajúcich energiu z OZE, a to vo výške niečo cez 95 miliónov eur. Druhý, podpora využívania OZE v systémoch zásobovania energiou s podporou zhruba 147,5 milióna eur. Tretí, podpora využívania OZE v domácnostiach, inovácia projektu Zelená domácnostiam s výškou podpory 142 605 649 eur. A štvrtý, podpora vyhľadávania a prieskumu zdrojov geotermálnej energie za účelom ich sprístupnenia na energetické účely, kde je vyčlenená čiastka 13 096 436 eur. Predmetom podpory nebudú nové zariadenia a technológie na využívanie zemného plynu a opatrenia týkajúce sa činnosti ETS, teda v rámci obchodovania s emisiami v zmysle prílohy č. I Smernice č. 2003/87/Európskych spoločenstiev (zaznel gong). Využívanie OZE je podmienené reformou regulačného rámca v oblasti podpory OZE, to je s prijatím novely zákona o OZE, tá už bola. Investície do biomasy budú podporované len v prípade ich ekologickej udržateľnosti a súladu s posúdením trajektórie, udržateľnou, využívania bioenergie a dodávok biomasy. Pre podporu systému centrálneho zdroja tepla, teda centrálneho vykurovania, je plánované najmä opatrenie 2.2.2 Podpora využívania OZE v systémoch zásobovania energiou. A pôjde konkrétne o: 1. podporu zariadení využívacích OZE vrátane zariadení, ktoré sú súčasťou systému zásobovania energiou verejných budov. 2. podporu prechodu na určené systémy centrálneho zdroja tepla prostredníctvom využívania obnoviteľných zdrojov pri zásobovaní teplom a chladom, vrátane vyvedenia odpadového tepla a tepla z existujúcich bioplynových staníc pomocou výstavby tepelných rozvodov do miesta spotreby. 3. inštalácia vzdialeného zariadenia na kombinovanú výrobu elektriny a tepla využívajúceho bioplyn z existujúcich bioplynových staníc za účelom dodávky využiteľného tepla v sústave zásobovania teplom. 4. ďalej rekonštrukcia a výstavbu zdrojov tepla a zariadení na kombinované výrobky elektriny a tepla z biomasy, náhrada za nové energeticky efektívnejšie, okrem zdrojov zaťažujúcich ovzdušie znečisťujúcimi látkami, najmä PM2, 5 a PM10, to sú častice. 5. podpora využívania, zvyšovania podielu OZE v energonosičoch prostredníctvom technológií úpravy bioplynu na biometán, napríklad biometánové stanice a výstavby prípojok na plynovú infraštruktúru. 6. výstavbu nových zariadení na výrobu biometánu využívacích najmä biologicky rozložiteľný komunálny odpad, kuchynský a reštauračný odpad a exkrementy hospodárskych zvierat. 7. a trojka, výstavbu zariadení na výrobu zeleného vodíka s využitím obnoviteľných zdrojov energie a biometánu a ich využitie v energetických systémoch, vrátane diaľkového vykurovania a chladenia. 8. a posledné, zavádzanie systému monitorovania optimalizácie a riadenia spotreby energie vrátane uskladňovania energie z obnoviteľných zdrojov. A teraz, pre podporu vyhľadávania a prieskumu zdrojov geotermálnej energie za účelom ich sprístupnenia na energetické účely je v programe plánované opatrenie 2.2.4. Pôjde o podporu neprojektov vyhľadávania prieskumu a overovania zdrojov geotermálnej energie využiteľných pre energetické účely vrátane využitia v tepelných čerpadlách, a to sú štúdie, geofyzikálne prieskumy, prieskumné vrty, reinjektážne vrty, hydrodynamické skúšky, záverečné správy a ďalšie geologické práce, čo je veľmi dôležité. Účelom opatrenia je vytvorenie vhodných podmienok pre využívanie geotermálnej energie na energetické účely. Podpora využívania OZE bude realizovaná v súlade s požiadavkami na ochranu životného prostredia a princípom udržateľnosti. Na Slovensku teda sme, doteraz neexistoval podsystém podpory pre znižovanie rizika realizácie geotermálnych projektov, čo vo svetle komplexnosti a rizikovosti realizácie spomaľuje rozvoj využitia geotermálnych zdrojov Slovenska pre energetické účely. Realizácia geotermálnych projektov je podstatne finančne náročnejšia, ale aj stabilnejšia, lokálne dlhodobo udržateľná s minimálnym vplyvom na životné prostredie. Takže cieľom opatrenia 2.2.4. je poskytnutie podpory na realizáciu prvého prieskumného geotermálneho vrtu vo vybranej lokalite, čo významne prispeje k zníženiu cien pre koncového odberateľa. Na posúdenie rizika nových navrhovaných geotermálnych vrtov bude zohľadnený odborný posudok nezávislej organizácie, napríklad Štátny geologický ústav Dionýza Štúra, ktorý tu máme. Každý, každý nový geotermálny vrt je na Slovensku v zmysle geologického zákona realizovaný ako prieskumný vrt. Jedná sa teda o geologický prieskum. Stavebné vodoprávne povolenie na geotermálny vrt môže byť vydané až dodatočne po jeho dovŕtaní vykonaním hydrodynamickej skúšky, schválení záverečnej správy a výpočtu množstiev vôd. Až následne je možné určiť potenciál pre energetické využitie, dodatočný výkon obnoviteľného zdroja, výroba tepla alebo elektriny a pristúpiť k realizácii projektov využitia energetického potenciálu. Tieto potom môžu byť následne už financované z prostriedkov Programu Slovensko, opatrenie 2.2.2. Podpora prechodu na účinné systémy centrálneho zdroja tepla prostredníctvom využívania obnoviteľných zdrojov energie pri zásobovaní teplom a chladom a z iných verejných alebo vlastných zdrojov. Takže za seba dodám, to je dôležité, že sa dá financovať aj ten prieskumný vrt, čo doteraz nebolo. Vážený pán poslanec, ďakujem za pozornosť.